Tárolóeszközök

A tároló eszközök olyan bútorok, amelyekre az elhelyezésük után jobb egérgombbal kattintva egy 20 szlotból álló felszerelést kapunk (5x4-es hálóban), ahol különböző tárgyakat tárolhatunk. Így tudunk helyet csinálni karakterünk saját felszerelésében, hogy egyszerre tudjuk megőrizni az értékesebb tárgyakat, de folytathassuk is a kalandozást a Terraria világában. Haladóbb játékosok a tárgyaik szortírozására is tárolókat használnak, például egy  Chestbe pakolják az összes ércet, míg egy másikba csak drágaköveket tesznek.

Minden tároló eszközt előbb el kell helyeznünk, hogy hozzáférjünk a benne rejtett tárgyakhoz. A kalapács segítségével később újra felvehetőek, de legtöbbjüket felvétel előtt ki kell ürítenünk (lásd a statikus és mozdítható tárolók listáját).

## Funkciók

A tárolóknak különböző funkcióik vannak, amikkel nagyban megsegítik a rendszerezést és a hatékonyságot.

### Loot All, azaz összes tárgy felvétele

A Loot All funkció kivesz minden tárgyat a tárolóból (a bal felső sarokból indulva), és elhelyezi őket a játékos felszerelésében (a jobb alsó sarokból indulva). Így sokkal kényelmesebben tudunk tárgyakat begyűjteni felfedezés közben.

### Deposit All, azaz összes tárgy lerakása

A Deposit All funkció a Loot All ellentéte, a játékos felszereléséből (a jobb alsó saroktól kezdve) pakol át minden tárgyat a tárolóba (a bal felső sarokból indulva). Minden halmozható tárgy halmozva is lesz, azaz ha 2 különböző halomban van ugyanaz a tárgy, a tárolóban már egy halomban lesznek. Ezzel a módszerrel gyorsan tudunk megszabadulni nagy menyiségű tárgytól, ha éppen sietünk valahová.

### Quick Stack, azaz gyors halmozás

A Quick Stack végig nézi a játékos felszerelését, és csak azokat a tárgyakat teszi át a tárolóba, amiből van még nem telített halom a tárolóban. Ha a tárolóban minden halom telítve van az adott tárgyból, a tárgyak **nem** lesznek átpakolva a tárolóba. Például: ha 100  Dirt Block van a zsákunkban, a tárolóban pedig 250, akkor semmi sem kerül át a tárolóba, hiszen nincs szabad halom, amire pakolhatnánk. Ha pedig csak 30  Dirt Block van a felszerelésünkben, a tárolónkban pedig 240, akkor 10  Dirt Block kerül majd át a felszerelésből a tárolóba, a maradék 20 pedig a zsákunkban marad.

## Statikus és mozdítható tárolók

### Statikus tárolók

Ilyen például a  Chest és a  Trash Can (a teljes lista a szócikk alján található). A következő tulajdonságokban térnek el a mozdítható társaiktól:

* Amíg nem ürítjük ki őket **nem** tudjuk felvenni még a kalapács segítségével sem.
* Minden statikus tárolónak önálló 20 szlotja van, azaz 2 Trash Canben és 3 Chestben összesen 100 tárgy tárolható.
* A statikus tárolókban elhelyezett tárgyak a világ adataival lesznek mentve, nem a karakter adataival, így más világra, illetve többjátékos szerverre való belépéskor ezek a tárgyak nem lesznek jelen. Továbbá a többjátékos világok statikus tárolóiban elhelyezett tárgyakat a többi játékos is látja, és bizonyos PvP szervereken (játékos a játékos ellen) akár el is lophatják féltve őrzött kincseinket.

### Mozdítható tárolók

Jelenleg a játékban két mozdítható tároló van, ezek a  Piggy Bank és a  Safe. A következő tulajdonságokban térnek el a statikus társaiktól:

* Ezeket felvehetjük akkor is, ha még tartalmaznak tárgyakat, ezáltal rendkívül hasznosak, ha a felszerelésünk méretét szeretnénk növelni.
* Az azonos mozdítható tárolók ugyanazt a felszerelést tartalmazzák, azaz több  Safe vásárlása esetén is ugyanazt a felszerelést fogjuk látni, viszont több helyen is hozzáférhetünk. Ugyanez vonatkozik a  Piggy Bankra is. Érdemes megjegyezni, hogy a Piggy Bankban elhelyezett tárgyak nem láthatóak a Safeben (és vica versa), így ha mindkét mozdítható tárolót megvásároljuk összesen 40 új szlotot kapunk, ami a jelenlegi maximum, de attól, hogy 5 Piggy Bankot veszünk, még nem lesz több helyünk.
* A mozdítható tárolók tartalma a karakter adataival kerülnek mentésre, így az itt tárolt felszerelésünk minden világon és minden szerveren velünk utazik. A többjátékos világokon a többi játékos a **saját** Piggy Bankjuk tartalmát fogja látni akkor is, ha azt mi raktuk le, így nem tudják ellopni féltve őrzött tárgyainkat.
* Érdemes a felfedezéseink közben gyűlő pénzünket gyakran félretenni a mozdítható tárolókba, főleg akkor, ha eddig ismeretlen, veszélyekkel teli területeket fedezünk fel. Az itt elhelyezett érmék akkor sem vesznek el, ha valamilyen okból meghalunk, még akkor sem, ha a tároló a felszerelésünkben volt a halálunk pillanatában.

* A  Piggy Bankben a Quick stack funkció automatikusan átváltja az érméinket értékesebb érmékre (ha 100-nál több van nálunk), de a  Safeben ez nem működik.

## Tárolók listája

* Gold Chest
* Shadow Chest
* Trash Can

Sablon:Master Template Furniture